Kurzus kódja: FL-207, FLN-207	
Kurzus megnevezése: A Royal Society-től Hume-ig	
Kurzus előadója: Faragó-Szabó István	
Kurzus helye és ideje: csütörtök  12- 13.30  I/ 208	

Kurzus előfeltétele(i): Bacon, Hobbes sé Descartes filozófiájának részleges ismerete 	
A jegyszerzés módja(i): Kollokvium (szóbeli vizsga)	
Követelmények: - 	

Kurzus leírása, tematikája:

Az előadás témája a klasszikus brit empirizmus un. középső korszaka: mindenekelőtt John Locke, George Berkeley és David Hume ismeretelmélete, metafizikája, nyelvfilozófiája és tudományelmélete. A klasszikus témák (ismereteink származása és igazolása; tudás és hit, test és lélek, elme, nyelv) tárgyalásán kívül röviden szemügyre vesszük azt is, hogy e sajátos nézetkomplexum kialakulásában milyen egyéb, nem kifejezetten filozófiai tényezők játszottak szerepet. A 4. sz. kollokviumra való felkészülésen túl, az előadás segít tájékozódni a témakörhöz kapcsolódó újabb kutatási eredményekben is, amelyek felderítették e sokáig specifikusan angolszász iskolaként kezelt filozófiai csoportosulás kontinentális eredetét, és megkérdőjelezték a racionalizmus-empirizmus megkülönböztetés geográfiai elkülöníthető-ségét. Az egyes témák tárgyalása kapcsán mérlegeljük azokat az érveket és ellenérveket, amelyek a három filozófus összetartozása vagy különállása mellett hozhatók fel. 

A kurzushoz tartozó kötelező irodalom:
Az előadással párhuzamosan a három filozófusnak a témakörhöz kapcsolódó főbb műveit javasolt olvasni. (Részletesebben lsd. a 4. sz. kollokviumban megadott jegyzékben.)
John Locke, Értekezés az emberi természetről (Osiris, 2003) 
George Berkeley, Tanulmány az emberi megismerés alapelveiről, Három párbeszéd, (Gondolat, 1985, - újabb kiadása várható 2005 őszén a L’Harmattan kiadónál)
 David Hume, Értekezés az emberi természetről (Gondolat, 1976) – kijelölt részek.